钦定古今图书集成/明伦汇编/氏族典/第203卷 > 高孝珩
## 钦定古今图书集成/明伦汇编/氏族典/第203卷 > 高孝珩

按《北齐书广宁王孝珩传》：“广宁王孝珩，文襄第二子
也。历位司州牧、尚书令、司空、司徒、录尚书、大将军、大
司马。孝珩爱赏人物，学涉经史，好缀文，有伎艺。尝于
厅事壁自画一苍鹰，见者皆以为真。又作朝士图，亦
当时之妙绝。后主自晋州败奔邺，孝珩为沧州刺史，
以五千人会任城王于信都，共为匡复计。齐叛臣乞”
扶令和以槊刺孝珩坠马，遂见掳。至长安，依例授开
府、县侯。寻卒。